Siwazh evit an Alamanezed int bet trechet en o bro, war o zachenn, gant merched Japan (0 ouzh 1). E-mesk skipailhoù gwellañ ar bed emaint koulskoude, gounezet div wezh ar gib ganto hag echu eo dija evit merched Alamagn, evit brasañ displijadur o suporterien. Choarvezet ez eus kement-all gant ar Brazilianezed, pemp gwezh kampionezed ar bed! Kollet o deus  a-enep merched ar Stadoù-Unanet. Unan ouzh unan goude ar prantad choari reizh, ezhomm ez eus bet eus un astenn neuze ha daou ouzh daou er fin! Penaltioù neuze, ha kollet gant Brazil. Kemend-all a zo choarvezet gant ar Saozezed, kollet o deus a-enep merched Bro-Chall goude ar penaltioù. En em gavout a raio Frañs a-enep ar Stadoù-Unanet en hanterchourfenn.